Predkladacia správa

Ministerstvo vnútra Slovenskej republiky vypracovalo  na základe úlohy v bode B. 1 uznesenia vlády SR č. 1077 z 12. decembra 2007 informáciu o  postupe Ministerstva vnútra Slovenskej republiky  podľa zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov  pri prevodoch prebytočného nehnuteľného  majetku štátu a pri zámenách nehnuteľného majetku štátu a prevodoch majetku štátu na základe uplatneného práva prednostnej kúpy majetku štátu alebo zákonného predkupného práva realizovaných rozpočtovými a  príspevkovými organizáciami, ku ktorým plní funkciu zriaďovateľa z hľadiska správy majetku štátu v období od 1. januára 2008 do 30. júna 2008.  

Prevody prebytočného nehnuteľného  majetku štátu a  prevody majetku štátu na základe uplatneného práva prednostnej kúpy majetku štátu alebo zákonného predkupného práva sa realizovali kúpnymi zmluvami, na ktoré vo všetkých prípadoch bol podľa zákona o správe majetku štátu udelený súhlas Ministerstva financií Slovenskej republiky. 

V rezorte ministerstva vnútra sa uskutočnilo 94 prevodov vlastníctva nehnuteľného majetku štátu kúpnymi zmluvami. Na všetky tieto kúpne zmluvy bol udelený súhlas Ministerstva financií SR. V sledovanom období sa uskutočnili dve výmeny nehnuteľného majetku štátu na základe zámenných zmlúv, na ktoré bol tiež udelený súhlas ministerstva financií podľa zákona o správe majetku štátu.  

Odsúhlasené prevody vlastníctva a zámeny nehnuteľného majetku štátu podľa jednotlivých štátnych rozpočtových a príspevkových organizácií sú uvedené v  prehľade. 

 Materiál má informatívny charakter, z uvedeného dôvodu nebol predložený na medzirezortné  pripomienkové konanie.

Materiál nemá priamy ekonomický alebo enviromentálny vplyv, ani vplyv na zamestnanosť, štátny rozpočet alebo podnikateľské prostredie.